Lamiaceae
Lamiaceae е семейство двусемеделни растения от разред Lamiales. Семейството наброява около 3500 вида, принадлежащи на около 210 рода, разпространени в целия свят.

Физически характеристики 
Lamiaceae са предимно тревисти растения и полухрасти, по-рядко храсти. Стъблата на всички тях са четириръбести, което ги отличава. Листата са прости, срещуположно разположени на кръст. Цветовете са двуполови, неправилни, единични или събрани в различни съцветия. Специфичното на всички Lamiaceae е, че имат жлезисти трихоми, които отделят приятен аромат.

Околоцветникът е двоен, състоящ се от горна и долна устна. Чашелистчетата имат горна устна, състояща се от 3 сраснати чашелистчета, а долната устна – от 2 сраснати чашелистчета. Венчето се състои от горна устна с 2 сраснати венчета, а долната устна – от 3 сраснати венчета. Плодът е сложен и се разпада на 4 орехчета.

Родове